انسپکٹر جنرل

انسپکٹر جنرل (Inspector general) فوج تے سِول سروس وچ اک عہدا اے ۔ معنوی لحاظ نال ایہدا مطلب تفتیشی اہلکار اے ۔ انسپکٹر جنرل دا عہدا کئیاں مُلکاں وچ رائج اے ۔ جیہناں وچ پاکستان ، بنگلا دیش ، بھارت ، برطانیا ، کینیڈا ، امریکا ، ترکی ، رومانیا ، جرمنی ، فرانس ، پولینڈ ، ناروے ، سویڈن تے کولمبیا شامل نیں ۔ 

 پاکستان وچ انسپکٹر جنرل دے عہدے 
پاکستان وچ فوج تے سِول سروس دوناں وچ انسپکٹر جنرل دا عہدا رائج اے ۔ پاکستان وچ پاکستان فرنٹیئر کور تے پنجاب پولیس سمیت ساریاں صوبائی پولیس سروساں دا سربراہ انسپکٹر جنرل ہُندا اے ۔  

 انسپکٹر جنرل پولیس 
پاکستان وچ ہر صوبے تے وفاقی علاقے دے پولیس دے محکمے دا سربراہ افسر انسپکٹر جنرل ہُندا اے ۔

 انسپکٹر جنرل جیل خانہ جات 
پاکستان دے ہر صوبے وچ جیل خانہ جات دا محکما قائم اے جیہدا سربراہ افسر انسپکٹر جنرل اے ۔ 

 انسپکٹر جنرل فرینٹئر کور 
پاکستان دی پیراملٹری فورس پاکستان فرنٹیئر کور دا سربراہ انسپکٹر جنرل ہُندا اے ۔

 پاک آرمی وچ انسپیکٹر جنرل دے عہدے 
پاک آرمی وچ انسپکٹر جنرل دے چار عہدے رائج نیں :
 انسپکٹر جنرل آرمز
 انسپکٹر جنرل ٹریننگ اینڈ اویلیوئیشن
 انسپکٹر جنرل کمیونیکیشن اینڈ ٹیکنولوجی 
 انسپکٹر جنرل ہسپتاݪ

گٹھ:عہدے
گٹھ:سرکاری عہدے
گٹھ:پاک فوج